Amazina ga Kadodi

Amazina ga Kadodi mazina ga kinnansi agabiibizibwa abantu Bamasaba era abamanyiddwa ng'Abagisu oba Gishu, ababeera mu Buvanjuba bwa Uganda ne mu Buggwanjuba bwa Kenya . https://www.cambridge.org/core/journals/yearbook-for-traditional-music/article/abs/musicking-and-dancing-imbalu-at-namasho-enacting-indigenous-education-among-the-bagisu-uganda/47BBFBE5A253EC18B97BA2EA0113B864 https://www.newvision.co.ug/articledetails/NV_159775 Amazina ga Kadodi gazinibwa wamu ne Imbalu omukolo gw’okukomola abasajja ogulaga okusajjakula kw'abaana abalenzi mu Bamasaba. https://books.google.com/books?id=MZJMlaisYmwC&q=bagisu+music&pg=PA63 Amazina ga Kadodi era gakolebwa ku mikolo emirala, gamba ng’embaga, ebikujjuko, n’emikolo gy’ebyobuwangwa. https://www.monitor.co.ug/uganda/lifestyle/entertainment/kadodi-lights-up-uganda-museum-3808990 https://books.google.com/books?id=MZJMlaisYmwC&dq=kadodi+bagisu+&pg=PA63 https://www.independent.co.ug/bagisu-circumcision-on-knifes-edge/

 Ebyafaayo 
Amazina ga Kadodi gateeberezebwa okuba nga gasibuka mu mikolo n’enkola ez’edda eza bajjajja b’Abamasaba, abaasenguka okuva mu kitundu kya Nile ne basenga ku lusozi Elgon . Amazina ga Kadodi galaga obuwangwa bw’Abamasaba, endagamuntu, n’ebyafaayo naddala akakwate kaabwe mu kulunda ente n’ebyobulimi. Amazina ga Kadodi era galimu ebiva mu bitundu ebiriraanyewo, ng'Abaganda, Abasoga, Abanyole, n'Abakalenjin . https://www.observer.ug/index.php?option=com_content&view=article&id=12946https://hal.science/hal-04076690

 Bwe gabiibizibwa 
Amazina ga Kadodi gakolebwa ebibiina by’abazinyi, abasajja n’abakazi, nga bambala engoye eza langi ez’enjawulo n’eby’okwewunda,ng’embira, eby'oya, ensimbi, n’amaliba g’ebisolo. Abazinnyi batambula mu ngeri y'omwetoloolo nga bagoberera omudigido gw’engooma, omulele, amakondere, n’ensaasi. https://www.cambridge.org/core/journals/yearbook-for-traditional-music/article/abs/musicking-and-dancing-imbalu-at-namasho-enacting-indigenous-education-among-the-bagisu-uganda/47BBFBE5A253EC18B97BA2EA0113B864 Abazinnyi nabo bayimba, okukuba obuluulu, n'okukuba mu ngalo, nga bateekawo embeera y'okunyumisa n'okunyumirwa mu kifo. Amazina ga Kadodi gali enkola y'okukwatagana, ng’abalabi beegatta mu kuyimba, okusaakanya, okujaganya, n’okuzina. https://www.newvision.co.ug/articledetails/NV_159775https://www.tandfonline.com/doi/full/10.1080/23311886.2022.2047261

Amazina ga Kadodi gasendasenda bangi mu embeera, omukolo, n’abalabi. Omukolo ogusinga okumanyibwa era ogw’amakulu mu mazina ga Kadodi gwe Imbalu, omukolo gw’okukomola abasajja ogubeerawo buli mwaka. Mu kiseera ky’e Imbalu, abagenda okukomolebwa, abayitibwa basinde, bawerekerwako abazinnyi ba Kadodi okuva mu maka gaabwe okutuuka mu kifo we bakomolebwa, ng'eno gyebakolera emikolo gy'okukomola. Abazinnyi ba Kadodi batendereza basinde olw’obuvumu, obuzira, n’okugumiikiriza, era nabo babajerega n’okubasomooza okulaga obusajja bwabwe. Abazinnyi ba Kadodi era basanyusa n’okusomesa abalabi, abava mu bika n’ebitundu eby’enjawulo, ku buwangwa n’empisa z’Abamasaba. http://hdl.handle.net/10019.1/100427https://ojs.novus.no/index.php/MOT/article/view/2254

 Amakulu 
Amazina ga Kadodi ga makulu nnyo mu kukuuma n’okutambuza obuwangwa bw’Abamasaba, endagamuntu, n’ebyafaayo. Amazina ga Kadodi gajaguza engeri y’obulamu bw’Abamasaba, ennono zaabwe, n’ebyo bye batuuseeko. https://www.cambridge.org/core/journals/yearbook-for-traditional-music/article/abs/musicking-and-dancing-imbalu-at-namasho-enacting-indigenous-education-among-the-bagisu-uganda/47BBFBE5A253EC18B97BA2EA0113B864 Amazina ga Kadodi era gakola ng’ensibuko y’okusanyusa, okusomesa, n’okubeera n’abantu eri Bamasaba n’ebitundu ebirala. Amazina ga Kadodi era gatumbula obumu, okwewaayo, n’okukwatagana mu Bamasaba, abafaanaganya obujajja, olulimi, n’obuwangwa. https://www.newvision.co.ug/articledetails/NV_159775 https://books.google.com/books?id=MZJMlaisYmwC&q=bagisu+music&pg=PA63

 Ebijuliziddwa